| *Selene brevoortii* |
| --- |
| Nun acuario
Vista frontalVista frontal |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Perciformes |
| Familia: | Carangidae |
| Xénero: | *Selene* |
| Especie: | ***S. brevoortii*** |

 |
| Nome binomial |
| ***Selene brevoortii***(Gill, 1863) |
| Sinonimia |
| *Véxase o texto* |

Perfil
***Selene brevoortii*** é unha especie de peixe da orde dos perciformes, familia dos caránxidos, unha das oito icluídas no xénero *Selene*.

Taxonomía
---------

### Descrición

A especie foi descrita en 1863 polo ictiólogo estadounidense Theodore Nicholas Gill, baixo o nome de *Argyriosus brevoortii*.

### Etimoloxías

Para a do xénero, ver *Selene*.

O epíteto específico, *brevoortii*, é unha homenaxe que Gill lle fixo ao seu amigo, o seu compatriota James Carson Brevoort, ictiólogo afeccionado, dado o seu interese polos peixes da familia dos caránxidos.

### Sinónimos

Ademais de polo nome actualmentge válido, a especie coñeceuse tamén polos sinónimos:

* *Argyreiosus pacificus* Lockington, 1877
* *Argyriosus brevoortii* Gill, 1863 (protónimo)
* *Vomer brevoortii* (Gill, 1863)
* *Vomer pacificus* (Lockington, 1877)

Distribución
------------

*Selene brevoortii* é unha especie orixinaria das augas máis cálidas do Pacífico oriental, onde se encontra desde o extremo sur de California, Estados Unidos até o norte do Perú (e ocasionalmente até o norte de Chile).

A súa área de dispersión esténdese entre os 27° N até os 18° S, e desde os 112° W até os 70° W.

Hábitat e características
-------------------------

É unha especie bentopeláxica que se encontra xeralmente preto da costa, a profundidades inferiores aos 50 m.

Coa súa forma de *lua chea*, pode alcanzar até os 38 cm de lonxitude, aínda que a súa lonxitde media é duns 20 cm.

O corpo, sen escamas, está e fortemente comprimido. A rama inferior do primeiro arco branquial ten de 29 a 34 branquias. A primeira aleta dorsal está sustentada por 8 raios duros, seguidos por outra sección con de 20 a 23 raios brandos. Os lóbulos anteriores da segunda aleta dorsal e da aleta anal son moi longos nos adultos. A coloración do corpo dos adutos é dourada ou prateada, con reflexos azuis metálicos; os xuvenís son amarelados, con barras transversais indistintas, interrompidas, escuras.

Bioloxía
--------

Os adultos atópanse en augas costeiras pouco profundas en pequenos cardumes preto do fondo.

Aliméntanse de luras, camaróns, poliquetos e pequenos peixes.

Relacións co home
-----------------

É un peixe de pouca importancia para a pesca comercial, pero é unha especie popular na pesca deportiva. Comercialízase fresco e salgado. Captúranos pescadores artesanais mediante redes de enmalle. A especie é un peixe comercial importante no golfo de Montijo, Panamá.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que esta especie está moi estendida no Pacífico oriental tropical, que non hai grandes ameazas para ela, e que non hai indicios na actualidade dunha diminución das súas poboaciós, cualifica o seu status como *LC* (pouco preocupante). Está catalogado como Preocupación Menor.

Notas
-----

1. 1 2 3  Smith-Vaniz, B. Robertson, R. Dominici-Arosemena, A. & Molina, H. (2010): *Selene brevoortii* na *Lista vermella* da UICN. Versión 2021-3. Consukltada o 18 de marzo de 2022.
2. 1 2 3 4  *Selene brevoortii* (Gill, 1863) no WoRMS. Consultado o 19 de marzo de 2022.
3. 1 2 3 4  *Selene brevoortii* (Gill, 1863) no GBIF. Consultado o 19 de marzo de 2022.
4. 1 2  *Selene brevoortii* (Gill, 1863) na BioLib. Consultada o 19 de marzo de 2022.
5. ↑  Christopher Scharpf & Kenneth J. Lazara (2019): "Order CARANGIFORMES (Jacks)". *The ETYFish Project Fish Name Etymology Database*. Ver *Selene brevoortii'* (Gill, 1863). Consultado o 19 de marzo de 2021.
6. 1 2  Froese, Rainer & Pauly, Daniel, (2019).
7. 1 2 3 4  Smith-Vaniz, W.F. (1995): "Carangidae. Jureles, pámpanos, cojinúas, zapateros, cocineros, casabes, macarelas, chicharros, jorobados, medregales, pez pilota". En: W. Fischer; F. Krupp, W. Schneider, C. Sommer, K. E. Carpenter & V. Niem, eds. *Guia FAO para Identification de Especies para los Fines de la Pesca. Pacifico Centro-Oriental. 3 Vols*. Roma: FAO. ISBN 978-9-2530-5628-6, pp. 940-986 *(en castelán)*.
8. ↑  Jiménez Prado, P. y P. Béarez (2004): *Peces Marinos del Ecuador continental. Tomo 2: Guía de Especies*. SIMBIOE/NAZCA/IFEA. ISBN 978-99-7843-435-2.
9. ↑  Vega, Ángel J (2004): *Evaluación del recurso pesquero del Golfo de Montijo*. Panamá: Ministerio de Economía y Finanzas de Panamá.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Selene brevoortii*** |

|  |  |
| --- | --- |
|  | Wikispecies posúe unha páxina sobre:  ***Selene brevoortii*** |

### Bibliografía

* Froese, Rainer & Pauly, Daniel, (2019): "Selene brevoortii" en FishBase.
* Robertson, D. R. & Allen, G. R. (2006): *Shore fishes of the tropical eastern Pacific: an information system*. Balboa, Panamá: Smithsonian Tropical Research Institute.

### Outros artigos

* Caránxidos
* *Selene*

### Ligazóns externas

* Catalogue of Life *(en inglés)*.
* *Selene brevoortii* (Gill 1863) na EOL.

|  |  |
| --- | --- |
| Identificadores taxonómicos | 
* ADW: Selene\_brevoortii
* BioLib: 169019
* FishBase: 1956
* GBIF: 2390715
* iNaturalist: 112435
* IRMNG: 11191515
* ITIS: 641992
* IUCN: 183636
* NCBI: 179364
* WoRMS: 273283

 |